
ПОСТОЯННА КОМИСИЯ ПО ОПАЗВАНЕ НА ОКОЛНАТА СРЕДА, ЗЕМЕДЕЛИЕ И ХРАНИ 


ПРОТОКОЛ
№29

Днес, 20.07.2022 г. от 16:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по опазване на околната среда, земеделие и храни (ПКООСЗХ).
На заседанието на комисията присъстваха: д-р Георги Митев – председател, Бойчо Георгиев – зам.-председател и членове: Калояна Живкова, Иван Иванов, Георги Спасов, Юлиян Георгиев и Стоян Грозев.
От общинска администрация присъстваха: Весна Балтина – зам.-кмет „Стратегическо развитие и екология, дигитализация и адаптация към промените на климата“, Йорданка Ананиева – зам.-кмет „Образование, здравеопазване, социални дейности и младежки политики“.
Заседанието откри и ръководи председателят на ПКООСЗХ – д-р Георги Митев, като със 7 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-13055 Докладна записка от Йорданка Ананиева – зам.-кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

1. ОбС 08-00-13025 Докладна записка от Димитър Николов – кмет на Община Бургас, относно: Приемане на Общински план за равенство, приобщаване и участие на ромите за периода 2021 – 2023 г.

1. ОбС 08-00-13022 Докладна записка от Весна Балтина – зам.-кмет при Община Бургас, относно: Даване на съгласие и упълномощаване на Кмета на  Община Бургас за подписване на договор за финансиране по проект „РегиониЗАКлимат“ (Regions for climate), финансиран по програма „Хоризонт Европа“ 

1. ОбС 08-00-13063 Искане от д-р Даниела Божинова – общински съветник от Демократична България/ПП Зелено движение, относно: Петиция във връзка с нехуманно отношение към кучета в гр. Улсан, Южна Корея

1. [bookmark: _GoBack]ОбС 08-00-12992 Писмо от проф. д-р Д. Ковачева – омбудсман на Република България, относно: Жалба №4633 отнасяща се за Рибарско пристанище „Сарафово – Бургас“
---------------------------------------------------------------------------------------

Точка 1

ОбС 08-00-13055 
Докладна записка от Йорданка Ананиева – зам.-кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас
След като се запознаха с докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното
СТАНОВИЩЕ:
Подкрепя проекта за решение.
---------------------------------------------------------------------------------------

Точка 2

ОбС 08-00-13025 
Докладна записка от Димитър Николов – кмет на Община Бургас, относно: Приемане на Общински план за равенство, приобщаване и участие на ромите за периода 2021 – 2023 г.
Стоян Грозев зададе въпрос защо Общинският план за равенство, приобщаване и участие на ромите трябва да бъде приет през тази година след като е за периода 2021-2023 г.
Йорданка Ананиева – зам.-кмет „Образование, здравеопазване, социални дейности и младежки политики“ отговори, че Общинският план е във връзка с изпълнение на целите на Националната стратегия на Република България за равенство, приобщаване и участие на ромите (2021-2030). Тя уточни, че всяка област трябва да изготви областна стратегия, а всички общини на територията на областта – общински планове за действие, които да обхващат цели, задачи и мерки, отнасящи се до българските граждани от ромски произход и други граждани в уязвимо социално положение. Същата обясни, че целите и дейностите, формулирани в Плана, са в сферата на образованието, здравеопазването и социалното включване.
След приключване на дебатите по докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното

СТАНОВИЩЕ:

Подкрепя проекта за решение.
---------------------------------------------------------------------------------------
Точка 3

ОбС 08-00-13022 
Докладна записка от Весна Балтина – зам.-кмет при Община Бургас, относно: Даване на съгласие и упълномощаване на Кмета на  Община Бургас за подписване на договор за финансиране по проект „РегиониЗАКлимат“ (Regions for climate), финансиран по програма „Хоризонт Европа“

Весна Балтина – зам.-кмет „Стратегическо развитие и екология, дигитализация и адаптация към промените на климата“ представи докладната записка.
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното

СТАНОВИЩЕ:

Подкрепя проекта за решение.

---------------------------------------------------------------------------------------

Точка 4

ОбС 08-00-13063 
Искане от д-р Даниела Божинова – общински съветник от Демократична България/ПП Зелено движение, относно: Петиция във връзка с нехуманно отношение към кучета в гр. Улсан, Южна Корея

Георги Митев отбеляза, че Южна Корея има законодателство, което забранява избиването на кучета. Той допълни, че истинността на петицията не е гарантирана и проверена.
Според Бойчо Георгиев предложеното искане не е в компетенциите на Общинския съвет.
Весна Балтина – зам.-кмет „Стратегическо развитие и екология, дигитализация и адаптация към промените на климата“ обясни, че има сайт за подписване на петиции по различни теми, в който дори след като се постигне положителен резултат, петицията продължава. Тя добави, че гр. Улсан е побратимен с нас по икономически, културни и туристически теми, и изрази своите съмнения дали трябва да се месим в традициите и културата на този град.
Калояна Живкова подкрепи казаното от д-р Митев, че Южна Корея има законодателство, което забранява избиването на кучета и продаването им като храна, и предложи да се приеме искането за сведение.
Георги Спасов също подкрепи казаното от общинските съветници и отбеляза, че петицията е абсолютно несъстоятелна, при условие че това е регламентирано с южнокорейското законодателство.
След приключване на разискванията по искането от д-р Даниела Божинова – общински съветник от Демократична България/ПП Зелено движение и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по опазване на околната среда, земеделие и храни приеха следното
СТАНОВИЩЕ:
Приема за сведение.
---------------------------------------------------------------------------------------

Точка 5

ОбС 08-00-12992 
Писмо от проф. д-р Д. Ковачева – омбудсман на Република България, относно: Жалба №4633 отнасяща се за Рибарско пристанище „Сарафово – Бургас“
След като се запознаха с писмото от проф. д-р Д. Ковачева – омбудсман на Република България и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по опазване на околната среда, земеделие и храни приеха следното
СТАНОВИЩЕ:
Да се изпрати до общинска администрация писмото от проф. д-р Д. Ковачева – омбудсман на Република България, за проучване и изготвяне на доклад до следващо заседание на Комисията.

---------------------------------------------------------------------------------------




ПРЕДСЕДАТЕЛ: ………………………
								    	 (д-р Георги Митев)




ПРОТОКОЛИСТ: ……………………….
		   (Жени Господинова)

